**Se aud sirene stranii**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se aud sirene stranii

În oraşe sau în lumea în care bătrânii mor,

se aud sirene stranii ce anunță tot mai des

și ce-i viu, într-o secundă nu mai are de ales,

fi-va dus, plecat la cerul cel cu porţi mereu deschise,

unde-n vremea de pe urmă sunt speranţele ucise,

într-un joc făcut anume să triumfe sfidător.

În mişcarea salvatoare, cunoscută, cu sonor,

înşelaţi că vor trăi, cei bătrâni sunt luaţi de-acasă

şi în alergarea strâmbă, toată viaţa lor frumoasă,

dintr-o cupă curge lin, clipele sunt numărate,

inima din piept, sărmana,

bate rar şi-apoi, nu bate,

că-n oraşe sau în lume, cei bătrâni, se duc uşor.